

**ÅRSPLAN FOR FRYDENSBORG GÅRD BARNEHAGE 24/25**

**En foreldrehåndbok og personalets arbeidsdokument.**

«LEKENDE barn og voksne skal UT på spennende EVENTYR

– og skape gode BARNDOMMSMINNER»

Et bilde som inneholder tre, snø, utendørs, plante

Automatisk generert beskrivelse

|  |
| --- |
| Adresse og kontakt;  Frydensborgbakken 3, 3770 Kragerø.  Barnehageleder Nora Bothner tlf. 92847582  n.bothner@outlook.com  **Hjemmeside;** [**http://frydensborg-gaard.barnehage.no**](http://frydensborg-gaard.barnehage.no/) |

Et bilde som inneholder klær, utendørs, person, smårolling

Automatisk generert beskrivelse

**LEK, LÆR OG VOKS…..SAMMEN!**

|  |  |
| --- | --- |
| Barnehagen vår - Frydensborg gård barnehage  Barnehagens åpningstider og personaloversikt | Side 3 |
| Vår visjon  Vår barnehagehverdag - arbeidsmetoder og organisering. | Side 4  Side 5 - 7 |
| Barna skal i vår barnehage få oppleve; | Side 8 |
| Foreldresamarbeid  Eksterne samarbeidspartnere | Side 8 – 9  Side 10 |
| Lek – det viktigste barn gjør. | Side 10 - 11 |
| NUSS - Satsingsområder; natur, uteliv, sosial kompetanse og språk. | Side 11 - 12 - 13 |
| Satsingstrekanten vår | Side 14 |
| Fagområder | Side 15 |
| Tradisjoner og merkedager | Side 15 |
| Barns medvirkning | Side 16 |
| Vi voksne i barnehagen – voksenrollen | Side 17 |
| Overganger | Side 17 - 18 |
| Måltider i barnehagen  Bursdagsfeiringer  Foto - filmopptak | Side 19 |
| «Året rundt» - Barnehageruta 24/25 – **datoer å merke seg.** | Side 20 |
| Syke barn?  Noen bilder til slutt…. | Side 21 – 22  Side 23 |

**BARNEHAGEN VÅR – FRYDENSBORG GÅRD BARNEHAGE.**

Frydensborg gård barnehage er en privat barnehage som har vært i drift siden høsten 1988.

I vår barnehage har vi tre hus som ligger tett i tett med 48 barn til sammen i år.

**For barnehageåret 24/25 Personal;**

|  |  |
| --- | --- |
| Tante Mantes hus: 1 åringer/2 åringer  Bergmesteren; 4 og 5 åringer  Humlehaven: 3 og 5 åringer | Janne, Eva, Heidi/Aga og Silje E.  Kine, Christoffer og Silje/Aga  Mariann, Tanya og Micke. |

Alle barnehager er ifølge *Lov om barnehager* pålagt å utarbeide en årsplan, basert på *Rammeplan* *for barnehager.* En årsplan er en plan/oversikt for det kommende barnehageåret. Den skal være med å synliggjøre hvilke tanker, visjoner og holdninger barnehagen står for. Årsplanen skal også synliggjøre hva barnehagen velger å legge vekt på, og hvordan man vil jobbe for å nå sine fastsatte mål. Den blir et arbeidsredskap for personalet og en dokumentasjon utad på hva vi anser som vesentlige områder i arbeidet med barna i Frydensborg gård barnehage.

I og med at barnehagen ligger der den ligger, med naturlige lekeområder, egen skogslekeplass med gamme og mange hemmelige steder i skogen har vi et ekstra fokus på **uteliv.**

Barnehagen er medlem av Private barnehagers landsforbund (PBL) som er en landsomfattende interesse- og arbeidsgiverorganisasjon for private barnehager. Barnehagen følger PBL`s tariff og pensjonsavtale.

**BARNEHAGENS ÅPNINGSTID er fra kl. 07.30-16.30** (ved behov for tidligere åpning kan det søkes om dersom begge foreldre starter jobb før 07.30)

Barnehagens kjernetid er kl. 09.15-14.00.

Kjernetid er da turer og planlagte aktiviteter foregår.

Gi beskjed om dere kommer senere eller henter tidligere. Før kl. 09.00 og etter 14.00/15.00 samles barn og voksne på tvers av husene. Dette er av praktiske grunner, men er også positivt at barn og personal blir kjent i hele barnehagen og med hverandre.

**VÅRT MOTTO:** UT OG OPP I TRÆRNE.

Et bilde som inneholder tre, himmel, utendørs, gress

Automatisk generert beskrivelse

**VÅR VISJON:**

«LEKENDE barn og voksne skal UT på spennende EVENTYR- og skape gode BARNDOMMSMINNER».

|  |
| --- |
| *Barndommen har vi med oss hele livet.* |

Et bilde som inneholder snø, person, utendørs, sko

Automatisk generert beskrivelse

*Frydensborg gård barnehage ligger i skogen!*

Naturen byr på et mangfold av muligheter for barns utforskning, kroppsbeherskelse og erfaringer. Vi legger til rette for barns læring og mestring i naturen. Barna er opptatt av hva de opplever når de er på tur; studerer insekter, dyrespor, plukker bær og klatrer i trær mm. Opplevelser som barn og voksne deler. Barn må ”gripe for å begripe.”

Barn som leker mye ute i naturen får bedre koordinasjon, bedre muskelstyrke og bedre balanse, enn om de leker på tradisjonelle lekeplasser. Fysisk aktivitet og læring henger sammen.

«En god barnehage bør ikke være en treningsleir, men en rugekasse der ungene kan få lov til å være slik de er – et sted de blir sett og hørt og snakket til på et språk de forstår. Undring og forskertrang må tas på alvor, og det å gjøre feil må være en viktig vei til læring. I den gode barnehagen er barnas behov for å leke og å vokse i takt med seg selv grunnleggende.» Eli Rygg

Et bilde som inneholder person, insekt, skadedyr, negl

Automatisk generert beskrivelse

|  |
| --- |
| ***Den som lurer, den lærer.*** |

**VÅR BARNEHAGEDAGHVERDAG – arbeidsmetoder og organisering.**

Oppholdet i barnehagen veksler mellom frie og mer voksenstyrte aktiviteter. Årstidene gir oss anledning til naturlig variasjon i timeplanen. Vår, sommer og høst erstattes for eksempel samlingsstund/formingsaktiviteter med tur i skogen/lek ute osv.

**Barn i små grupper:**

Gjennom dagen deler vi ofte barnegruppa i mindre grupper. Det kan være inndeling i aldersgrupper eller grupper på tvers av alder, avhengig av hensikten med inndelingen og selvfølgelig aktiviteten. Det krever mer organisering og gode planer for innholdet, men det gir personalet en bedre oversikt og tilstedeværelse overfor de barna de har i gruppa. Barna får da i perioder mer ro, oversikt og færre å forholde seg til som kan være godt med hensyn til å ha fokus på eks. tema, lek, samtale eller på en tur. Dette mener vi er en god måte og jobbe sammen med barna på!

**Temaarbeid** - personalet utarbeider innhold og prosess - temaarbeid som

«Brannvernuke», «Barn hjelper barn», juleforberedelser, påske/ nytt liv og vår, 17, mai. Videre kan temaarbeid ta utgangspunkt i barns initiativ/interesser, deres undring leder utvikling av innhold og prosess i prosjektet. Dette er en måte hvor barns medvirkning kan ses som praksis i barnehagen

**Repetisjon/spiralprinsippet** - betyr at man må gjøre noe mange ganger for å lære. Da får barna gleden av å mestre og gleden av å gjenkjenne. Sikrer på den måte progresjon.

**Smart oppvekst.** Smart oppvekst tankesett er: for å styrke barnas utvikling av sosial kompetanse bruker vi et verktøy som bygger på karakteregenskaper.

For å gi barna en god start og nyttige redskap til å møte utfordringer og gleder livet vil gi dem. Noe av det viktigste vi kan gi dem i ryggsekken er **SOSIAL KOMPETANSE**. Sosial kompetanse legger grunnlaget for hvordan man møter verden på en god måte, hvordan man ivaretar andres så vel som egne behov. Barna skal lære å sette pris på et godt samarbeid, og ta vare på seg selv og andre. De skal kjenne igjen egne og andres følelser, og anerkjenne ulikheter og kvaliteter hos seg selv og menneskene rundt seg. Karakteregenskapene det legges vekt på er blant annet **omsorg, samarbeid, hjelpsomhet,** tålmodighet, lærevillighet og nysgjerrighet.

Når vi anerkjenner og roser barnas karakteregenskaper er vi med på å støtte barnas selvfølelse, som igjen gir barna et godt selvbilde. Med et godt selvbilde vil barna bedre kunne håndtere, prøve, feile, øve og mestre.



Dette er ett eksempel på et bilde/tema å snakke med barna om omkring gode egenskaper/gode handlinger. Disse bildene vil dere se henge rundt i barnehagen.

**Liv og røre**

Liv og røre har som mål å fremme helse, trivsel og inkludering som grunnlag for læring og livsmestring for alle barnehagebarn i Vestfold og Telemark. Den universelle, helhetlige og helsefremmende modellen skal bidra til bevegelsesglede, matglede og inkluderende aktiviteter for store og små. Kragerø ble en «Liv og røre» kommune i 2022.

Et bilde som inneholder gress, utendørs, person, barn

Automatisk generert beskrivelse

Kostholds del bygger på Helsedirektoratets [faglig retningslinje for mat og måltider i barnehagene](https://www.helsedirektoratet.no/retningslinjer/mat-og-maltider-i-barnehagen). Den sier både noe om gjennomføringen av måltidet og om ernæringskvaliteten i mat og drikke.

Delen om fysisk aktivitet skal bidra til at barna er fysisk aktive i minst 180 minutter daglig, slik som [Helsedirektoratet anbefaler](https://www.helsedirektoratet.no/faglige-rad/fysisk-aktivitet-for-barn-unge-voksne-eldre-og-gravide/fysisk-aktivitet-for-barn-og-unge).

Holdningsarbeidet bygger på [Rammeplan for barnehagen](https://www.udir.no/laring-og-trivsel/rammeplan-for-barnehagen/). Barn, ansatte og foresatte har kjennskap til og erfaring med sammenhengen mellom fysisk aktivitet, sunt kosthold og læring - og helse og trivsel.

Et bilde som inneholder utendørs, klær, tre, person

Automatisk generert beskrivelse

**BARNA SKAL I VÅR BARNEHAGE;**

* Oppleve glede av å være ute.
* Oppdage og utforske naturen, småkryp og vekster.
* Leke, bygge, konstruerer med naturens materialer som sand, vann, jord, kongler, pinner, steiner, blomster og blader mm.
* Erfare og undre seg over ulike værtyper.
* Følge med på årstidsforandringer.
* Få begynnende forståelse for naturens kretsløp og forståelse for klær etter vær.
* Øve respekt for naturen**.**
* **Samle BARNDOMSMINNER!**

**FORELDRESAMARBEID**



Foreldrene er våre viktigste samarbeidspartnere og vi ønsker et nært samarbeid for at vi sammen kan gi barna en god oppvekst og utvikling. Å skape helhet og sammenheng i barnets hverdag forutsetter at foreldre og personalet kjenner hverandre og er trygge på hverandre.

Barnehageloven understreker at barnehagens arbeid skal foregå i nær forståelse med barnas hjem.

Barnehagen og foreldre/foresatte skal samarbeide slik at barnehagen oppleves som en trygg plass hvor barna trives og utvikles.

**Når du som foreldre har noe på hjertet du ønsker å ta opp;**

Ta kontakt med pedagogisk leder eller barnehageleder/(styrer) når det gjelder enkelt barn, det pedagogiske arbeidet, organisering etc.

Ta kontakt med foreldrerepresentantene som kan ta saken videre til Samarbeidsutvalget (SU) når det gjelder f.eks. drift, organisering o.l.

Foreldreråd; Foreldrerådet består av foreldre/de foresatte til alle barna og skal fremme deres fellesinteresser og bidra til at samarbeidet mellom barnehagen og foreldregruppen skaper et godt barnehagemiljø. SU, (samarbeidsutvalget) er foreldrerådets arbeidsutvalg.

Samarbeidsutvalget; (SU) skal være et rådgivende, kontaktskapende og samarbeidene organ. Su består av for foreldre/foresatte, personal og eier». I vår barnehage stiller to representanter fra foreldrene, og gjerne en vara. To representanter fra personal og styrer som møteinnkaller, møteleder og referent. Barnehagens eier kan delta etter eget ønske og skal sørge for at saker av viktighet forelegges foreldreråd og samarbeidsutvalget. I god tid før ett møte vil foreldre få mulighet til å melde saker til foreldrerepresentantene de gjerne vil skal tas opp og drøftes i utvalget. Det varsles da om møtet ca. to uker i forveien. SU skal bl.a. godkjenne årsplanen.

Dugnad gjennomføres i mai, SU er da delaktig i dette arbeidet: Delaktigheten er både med planlegging og praktisk i gjennomføring.

Ansattrepresentanter og foreldrerepresentanter blir valgt ved nytt barnehageår, på første foreldremøte om høsten.

|  |
| --- |
| **For et godt samarbeid med barnehagen og foreldre – husk:**  😊Å gjøre dere kjent med vedtekter og rutiner i barnehagen.  😊Å respektere barnehagens åpningstider, vi vrir om nøkkelen **presis 16.30!** Dette betyr at alle *barna må være ute av barnehagen til dette tidspunktet.*  😊Å sørge for at barnet er i barnehagen i kjernetiden 09.15-14.00.  😊Si ifra om dere ikke kommer til tiden eller barnet skal ha fri. Fridag eller er barnet syk – kan også meldes i Kidplan.  😊Sørg for at barnet ditt har klær til aktiv lek ute og inne. Husk og merke ALT tøy og annet utstyr og følg opp gjennom året.  😊Gi beskjed når noen andre skal hente barnet.  😊Delta på dugnad og møter.  😊Les planer og annen informasjon på tavla, ukeplan og hjemmesiden.  😊VIKTIG! Husk åalltid lukke porten på vei inn eller ut!! Ikke ta med andres barn ut. Husk å kjør sakte på parkeringsplassen og parker med fronten ut mot plassen. Da har du mer oversikt når du kjører ut!  😊 Lei barnet opp og ned bakken, de kan få stor fart om de løper ned mot parkeringsplassen alene! Biler kan være på vei opp. OBS!  😊Tomgangskjøring forbudt!  😊Når dere henter/ leverer barnet kan det hende at vi er i en samling eller noe som krever barnas konsentrasjon og fokus – viktig at dere tar hensyn til det slik at vi kan beholde roen i gruppa.  😊Legg vekk mobilen ved levering og henting. Det er nemlig deres viktigste møte i løpet av dagen. |

**Slik samarbeider barnehagen med foreldrene:**

* Oppstartsamtale med nye foreldre.
* Foreldre får tilbud om 2 utviklingssamtaler i løpet av året, en på høsten og en på våren. Samt ved behov.
* Den daglige kontakten i bringe- og hentesituasjonen, hvor vi forteller litt om dagen til barnet. Eller foreldre spør.
* Foreldremøte, vi holder et foreldremøter på høsten. Foreldremøte på våren er gjerne sammen med alle barnehagene i Kragerø kommune.
* Dugnad, alle bidrar i felleskap til det beste for barna.
* Appen Kidplan, registrering av fravær, beskjeder, ukeplaner og bilder.
* Vi organiserer sammenkomster som bidrar til å styrke forholdet mellom foreldre, barna og personalet, f.eks. - Luciafest og sommerfest.

**Taushetsplikt, opplysningsplikt og politiattest**

Alle som jobber i barnehagen er pålagt taushetsplikt og må skrive under på et taushetsløfte i forhold til informasjon som gjelder barn, de foresatte og personalet. Alle som jobber i barnehagen, må legge fram politiattest. Barnehagen har en lovpålagt opplysningsplikt til barnevernet som gjelder forhold de blir kjent med der barns helse og utvikling står i fare. Foreldre vil som en hovedregel bli informert og involvert i saker som gjelder deres barn.

**Eksterne samarbeidspartnere;**

Ved ulike behov har vi ulike instanser vi kontakter, som pedagogisk psykologisk tjeneste (PPT), Barnevern og Helsestasjon. TIK-team (Tidlig innsats i Kragerø kommune) for barnehage og skole er en tverrfaglig gruppe hvor vi kan søke hjelp og støtte/veiledning. Teamet består av instansene nevnt tidligere her. PMTO – gratis råd og veiledning for foresatte hos foreldrerådgivere. Det tilbyes også COS kurs i regi av helsestasjonene. Info. om kurset sendes.

**LEK – det viktigste barn gjør - læring gjennom lek;**

Gjennom **leken** erfarer barna livet. I vår barnehage legger vi dagsrytmen opp slik at det finnes leke-perioder med god tid uten avbrytelser. Tilstedeværende voksne rundt barna. I leken skjer læring på barnas premisser, det er lystbetont, og det skjer på en måte som barna er kjent med og komfortable med. Ved å presentere temaer for barn gjennom lekpregede aktiviteter vil det være lettere og nå alle, og barna vil lære det som er nytt på en trygg og morsom måte. Vår rolle som voksne i barnehagen er å starte, verne og videreutvikle leken.

|  |
| --- |
| **Astrid Lindgren har sagt dette om lek;**  «Jeg skulle ønske dagens barn lekte mer enn de gjør.  For den som leker som liten får en rikdom inni seg som man kan øse av hele livet. Man bygger opp en varm, hyggelig verden inni seg. En verden som gir styrke om livet, blir vanskelig. Et sted man kan ty til i motgang og sorg.»  **For barn er lek nødvendig for trivsel og utvikling, VENNSKAP, tilhørighet og inkludering.** |

|  |
| --- |
| **«DET VIKTIGSTE ER Å LEKE. LEK UTVIKLER TENKING.**  **LEK ER SNARVEI TIL LÆRING»** |

Et bilde som inneholder innendørs, klær, gulv, smårolling

Automatisk generert beskrivelse

**SATSINGSOMRÅDER**

|  |
| --- |
| **N**atur, **Uteliv**, **S**osial kompetanse og **S**pråk = **N U S S** |

**I (ett) «NUSS» ligger også omsorg, trygghet, tilhørighet og anerkjennelse – som er viktige verdier som skal gjenspeiles i vår barnehage.**

**Natur og uteliv**

* Barna i Frydensborg gård barnehage bruker kroppen og sansene sine aktivt.
* Barna i Frydensborg gård barnehage får naturopplevelser og får stimulert undring og utforskertrang.
* Barna i Frydensborg gård barnehage skal ta i bruk naturen/skogen som læringsarena.

**Sosial kompetanse**

Barna i Frydensborg gård barnehage skal øve samarbeid, vise omsorg og ta hensyn til seg selv og andre.

Barnehagen skal legge til rette for utvikling av **vennskap**, alle skal ha noen å leke med, gode venner er viktig for å kunne utvikle sosial kompetanse. Vennskap er betydningsfullt i barns liv og betyr mye for tilhørighet, læring og utvikling. Vennskap skaper trygghet, nærhet og glede.

Vilkårlig erting, «slåssing» eller når barn plutselig blir sinte på hverandre er ikke mobbing. Mobbing er når en eller flere gjentatte ganger over tid plager og trakasserer en annen. Mobbing blant småbarn kan forebygges ved at voksne er oppmerksomme på det enkeltes barn trivsel og samværsmønstre i barnegruppen.

Mobbing - et annet ord for ekskludering?

Hvordan oppdage ekskludering i lek? Er det noen barn som faktisk ikke er inkludert, bare tilsynelatende? Hva skal vi se etter? Hvordan er enkeltbarns samspill med andre? Obs, noen barn starter gjerne med å observere andres lek - men hvordan gi de den lekekompetansen og tryggheten de trenger for å komme inn når de ønsker det? Bli regnet med, tatt med, få plass, en rolle? Barnehagepersonalet må her skarpe blikk og kunnskap om barns lek- og lekatferd. Et godt samarbeid og dialog med foreldre er også viktig i en slik sammenheng. Barnehagen har også en «Handlingsplan om forebygging av mobbing.»

**Språk**

Frydensborg gård barnehage skal støtte og inspirere barn til å utvikle et rikt språk. Vårt mål er å legge til rette for god språkforståelse som gjør dem i stand til å ta imot inntrykk og uttrykke egne tanker og følelser. Språk er nemlig et redskap for tenking, har en sosial funksjon, henger sammen med motorisk utvikling og er knyttet til identitet – utvikling av «jeget». Vi voksne i barnehagen er bevisst på at de er språklige forbilder for barna. Samtaler, sang, rim, regler, bøker, høytlesning, varierte aktiviteter, sette ord på hverdagssituasjoner og deltakelse i barnas lek er viktig med tanke på dette. Vi er opptatt av at alle barna får varierte og positive erfaringer med å bruke språket ved at vi lytter, bekrefter og gir tilbakemeldinger til hvert enkelt barn. Vi bruker både selvsnakk (sette ord på handlingene våre), parallellsnakk (sette ord på det barna gjør). Gjennom effektive tilbakemeldingssirkler gis barna dypere forståelse av konsepter, og motiverer barna til å fortsette å lære, utforske og reflektere.

|  |
| --- |
| **«Det beste ved en bok er ikke de tankene den inneholder, men de tankene den skaper».** |

Et bilde som inneholder tekst, person, bok

Automatisk generert beskrivelseEt bilde som inneholder person, rød

Automatisk generert beskrivelse

**Musikk + språk = sant**! Et bilde som inneholder person

Automatisk generert beskrivelse

**Sang og musikk/rytme er god språkstimulering!**

**Slik hjelper musikk og sang barns språkutvikling**Barn gjenkjenner melodier lenge før de forstår ordene, men sangen hjelper dem å lære lydene og betydningen av ordene. De forsøker gjerne å etterligne lydene og begynner å bevege seg til musikken så snart de er i stand til det.

* Sang er en type tale, og sanger og rim forbereder barnets øre, stemme og hjerne for språk
* Sanger styrker barnets evne til å tenke i ord, og det å lytte til sang og rim, utvikler begge hjernehalvdeler
* Evnen til å lytte og gjenta økes.
* Sanger med bevegelse hjelper barnet å lære sangene raskere og å forstå mer av teksten.
* Konsentrasjonen øker – barnet konsentrerer seg for å huske både tekst, rytme og melodi
* Skaper assosiasjoner – sanger brukes ofte i forskjellige sammenhenger, som i bursdager, ved høytider og andre markeringer. Da assosierer barna noe bestemt med både melodiene og tekstene.

**SATSINGSTREKANTEN VÅR;**

Motto; UT OG OPP I TRÆRNE

Vår visjon - vår drivkraft og dit vi vil:

**«LEKENDE barn og voksne skal UT på spennende EVENTYR- og skape gode**

**BARNDOMMSMINNER».**

Et bilde som inneholder utendørs, klær, tre, smårolling

Automatisk generert beskrivelse

**FAGOMRÅDENE – fra rammeplanen.** Fagområdene vil bli flettet inn i hverandre og barnehagens hverdag generelt. Vi vil vise progresjon av arbeidet vårt gjennom nyhetsbrev og annen dokumentasjon i barnehagen, som eks. bilder som blir lagt ut på hjemmesiden. Se gjerne bildene sammen med barna – fin mulighet til å samtale om dagen, aktivitetene barna har vært med på!

|  |  |
| --- | --- |
| **Fagområdene** | **Hvordan jobber vi med dette;** |
| Kommunikasjon, språk og tekst | Samtaler, fortellinger, undring, høytlesning, musikk, sang og regler. Lek med tall og bokstaver, spill mm. God tid til frilek. |
| Kropp, bevegelse, mat og helse | Fysiske aktiviteter ute/inne som bl.a. turer, ulike type leker, ballspill, «Liv og røre» og fokus på et sunt kosthold.  Vi tilrettelegger våre aktiviteter ute utfra årstidene. |
| Kunst, kultur og kreativitet | Ulike formingsaktiviteter, dans, drama, musikk, litteratur og språk. Frilek. Gi inntrykk og mulighet for uttrykk. |
| Etikk, religion og filosofi | Formidle tradisjoner som bl.a. jul, påske, 17.mai, «Barn i andre land»,  og fokus på holdninger og verdier – danning. |
| Nærmiljø og samfunn | Bli kjent med seg selv, nye barn og voksne. Barna skal bli kjent i nærmiljøet, byen vår, utvikle forståelse for ulike levesett og kulturer. |
| Natur, miljø og teknologi | Naturopplevelser, turer, kunnskap om dyr og miljøene de lever i, kunnskap om naturen og skogen og gi en begynnende forståelse for naturens kretsløp og samspill. Holdninger og vern om det som lever i naturen. |
| Antall, rom og form | Lek med tall og former gjennom ulike aktiviteter, eksperimentere og utforske størrelser og former, gjennom sortering, størrelser og sammenligning. Øves også i praktisk arbeid som å dekke på border ol. |

Et bilde som inneholder klær, person, innendørs, vegg

Automatisk generert beskrivelse

**TRADISJONER OG MERKEDAGER**

Frydensborg gård barnehage har som mål at alle barna skal få oppleve å kjenne til feiring av høytider, felles arrangementer for hele familien og årlige tur- og besøksmål.

|  |
| --- |
| ***Det jeg hører, glemmer jeg. Det jeg ser, husker jeg.***  ***Det jeg gjør forstår jeg.*** |

Et bilde som inneholder person, innendørs, klær, familie

Automatisk generert beskrivelse

**BARNS MEDVIRKNING**

Det handler ikke alltid om å la barna få enda flere valgmuligheter, men at de får være med **å påvirke sin egen hverdag**. De skal bli sett og hørt, få komme med innspill og ønsker i samsvar med alder og modenhet. Vi vil også se muligheter i hverdagssituasjoner hvor vi kan øve og praktisere at barna er med og bidrar gjennom å f.eks. å hjelpe yngre barn til påkledning, dytte på huska, trøste hverandre, hjelp med praktiske oppgaver som voksne trenger hjelp til osv. Her øves EMPATI, se andres behov og kunne støtte og hjelpe til om det er behov. Det må være i naturlige situasjoner og være aldersrelatert selvfølgelig. Vi tenker at dette også er en viktig del av det å medvirke – være til nytte, ha en rolle, være inkludert i fellesskapet – m.a.o. få følelsen av at JEG er viktige i fellesskapet ut fra den jeg er og får til. Å medvirke i sin egen hverdag handler også om å ta vare på sine egne ting, som klær, sekk og matboks. Her er ordet SELVSTENDIGHET et stikkord.

Barn har rett til å bli hørt, har rett til å uttrykke seg på sin måte og få innflytelse på sider ved sitt liv i barnehagen. Barns rett til medvirkning krever tid og rom for å lytte og samtale. Og vi voksne må ta utgangspunkt i barns egne uttrykksmåter. En ettåring har også rett til medvirkning, akkurat slik som en 5 åring. Medvirkning handler altså om at barna skal få lov til *virke med,* få være seg selv på sin måte. Vi må gi barnet rett til deres intensjoner og deres opplevelsesverden.

Ett eksempel på dette er jo om det dukker opp interesse for temaer hos barna som ikke står på planen (barn følger jo ikke den) så følger vi kanskje opp denne og skrinlegger eller utsetter det som egentlig står på «månedsplanen»? Mulig vi finner rom og tid til både det ene og det andre! Vi vet jo at det som interesserer barna - det er det lettere å engasjere de i også! (se prosjektarbeid.)

**VI VOKSNE I BARNEHAGEN – voksenrollen.**

I Frydensborg gård barnehage skal små og store møte;

**😊Naturglade** voksne, som gjerne vil videreføre sine positive holdninger til barna.

😊Voksne med **god tid!** La barna i størst mulig grad få bruke den tiden de trenger.

😊Voksne som vil at barna skal få lov til å **utfordre og mestre** sin kropp.

**😊Nysgjerrige voksne** som liker å stoppe tiden for å finne ut av det barna lurer på.

**😊Lekende voksne** som er opptatt av lekens verdi og vil legge til rette for leken.

😊Voksne som er villige til å gi mye **varme og omsorg.**

**😊Anerkjennende voksne** som jobber for å se hvert enkelt barn og dets behov.

Voksne som bruker **her og nå situasjoner** for å gi barna ny kunnskap

**Voksne som synes at humor og latter er viktig i hverdagen – sammen med barna!**

**OVERGANGER**

Det å begynne i barnehagen skal oppleves som en god start, både i forhold til utvikling av trygghet og tilhørighet.Tilvenning, trygghet og tilhørighet er nøkkelord i forbindelse med alle overganger i løpet av barnehagetiden.

**Ny i barnehagen**

Barnehagen skal i samarbeid med foreldrene legge til rette for at barnet kan få en trygg og god start i barnehagen. Barnehagen skal tilpasse rutiner og organisere tid, slik at barnet får tid til å bli kjent, etablere relasjoner og knytte seg til personalet og til andre barn.

* Foreldrene og barnet blir invitert til et besøk i forkant av oppstart. Da får de komme til barnehagen, hilse på de ansatte og de andre barna, få svar på ulike spørsmål og avtale oppstart og snakke om tilvenningsperioden. Vi oppfordrer alle til å ta seg god tid i tilvenninga. Barna har ulike behov for hvor lang tid de bruker.
* Barnehagen inviterer nye foreldre til et foreldremøte i begynnelsen av august.
* I tilvenningsperioden får barnet sin primærkontakt.
* Alle får tilsendt «Velkommenbrev» /mail i god tid før barnehagestart.

**Bytte hus – over til en annen gruppe.**

* Vi vi legge til rette for at barn bli kjent når barnet bytter barnegruppe/hus ved at barn og personal flytter kurver og klær og finner sin nye plass i det nye huset. Være på besøk litt i forkant i det nye huset. Foreldre blir også oppfordret til å forberede barnet på overgangen/flytting.

**Fra barnehage til skole.**

Å begynne på skolen er en stor overgang, både for barn og foreldre. Forventningene er mange. Kanskje forbindes det med å begynne på skolen først og fremst med å lære å lese og skrive, men det er ofte de små enkle tingene som kan bli utfordrende for noen barn; ta imot beskjeder, vente på tur, gå på do alene, sitte stille over lengre tid, pakke sekken, hoppe tau og sparke ball i friminuttene, ta av og på klær og sko uten hjelp osv.

Disse små, men viktige tingene kan vi og dere foreldre øve spesielt på dette siste året før skolestart, slik at de blir trygge og kan mestre disse utfordringene.

Og vi vil også forsiktig tilnærme oss litt av det de møter i skolen;

* Leke med språket, lydleker, ord og begreper, tall-leker/aktiviteter, former og enkle oppgaveark. Spill. Trene på å ferdes i trafikken. Øve ansvar og selvstendighet.
* Samtale og høytlesning om det å begynne på skolen.
* Skolene i Kragerø har laget et bra program for å bli kjent med skole og Sfo. Det blir i mai/juni og dere vil få en oversikt over besøkene og innholdet der i god tid.
* Annenhver onsdag (med unntak i høst- og vinterferie, desember måned og mulig de vintermånedene januar og februar. Disse to månedene vurderes vær- og føreforhold) møtes førskolebarna fra alle barnehagene i sentrum i Studsdalen eller andre steder, hvor det vil være aktiviteter med den hensikt at barna som skal møtes på skolen blir kjent.

Et bilde som inneholder klær, person, sko, flytevest

Automatisk generert beskrivelse

**MÅLTIDER I BARNEHAGEN**

Barna får servert to måltider hver dag. (ca. kl. 10.30 og ca. 13.30) Vi er opptatt av et normalt sunt kosthold der det serveres frukt og grønt til ett av måltidene. Det serveres hjemmebakt brød/knekkebrød med variert pålegg med «pynt» av grønt. Det blir servert melk og vann til måltidene. Å sitte sammen rundt et bord gir mulighet til god samtale om «hverdagslige» ting, det barn er opptatt av og ikke minst vise til et sunt kosthold. Barna øver seg til å vente, sende videre – hjelp hverandre. Også her øves ord og begreper! De eldste leser gjerne en bok.

**«Uten mat og drikke duger helten ikke!»**

Et bilde som inneholder innendørs, dekketøy, kaffekopp, teddybjørn

Automatisk generert beskrivelse

**BURSDAGSFEIRING;** Et bilde som inneholder mat, frukt, beholder, tallerken

Automatisk generert beskrivelse

Vi henger ut flagg og feirer bursdag i barnehagen! Bursdagssamling med sang og krone til bursdagsbarnet. Egen bursdagstol og kappe! Smoothie, fruktsalat, grønnsaker og dipp e.l. blir servert for å markere dagen.

**FOTO OG FILMOPPTAK; -** når barn opptrer på Luciafest eller i barnehagekoret på sommerfesten – la barna se dere stolte foreldre – som ikke er gjemt bake en skjerm. Vi filmer og sender dere! Det skal ***ikke*** ***legges ut på sosiale medier eller sendes til andre.***

**SYKE BARN?**

Anbefalinger tatt ut fra «**Info og råd er tatt ut fra Smittevernsloven»**

Som hovedregel må barnet være friskt nok til å kunne delta i normale aktiviteter i barnehagen

**Feber;** Barns normale temperatur kan variere. Temperatur mer enn 37,5 ° om morgenen og 38 ° på kvelden anses å være forhøyet temperatur. Barn med feber skal først og fremst av hensyn til seg selv holdes hjemme til det er feberfri og en feberfri dag i tillegg. I noen sammenhenger kan det være ønskelig av smittevernhensyn.

**Diaré med eller uten brekninger;** Barn med akutte diarétilstander kan vende tilbake til barnehagen **2 døgn** etter at de har blitt symptomfrie. Dette gjelder også bleiebarn. Barn som konstitusjonelt har tendens til løs avføring trenger ikke holdes borte fra barnehagen. Det må være foreldrene som avgjør om barnet har en unormal diarétilstand.

**Øyekatarr** (konjunktivitt); Med dagens kunnskap er det ikke av smittevernhensyn grunnlag for å anbefale at barnehagebarn ved mild til moderat øyekatarr holdes hjemme. Bare ved kraftig øyekatarr med rikelig pussdannelse bør barnet av smittevernhensyn holdes hjemme inntil pussdannelsen har avtatt. Ved kraftig øyekatarr vil det vanligvis være behov for legekontakt, og barnets allmenntilstand vil også i stor grad styre behovet for å være hjemme fra barnehagen.

Det må være opp til barnets foresatte å avgjøre om et barn som har symptomer på konjunktivitt skal undersøkes av lege. Dersom behandling igangsettes kan barnet gå i barnehage dagen etter igangsatt behandling.

**Forkjølelse;** Forkjølelse er den vanligste infeksjonen hos barn. Snue, snørrdannelse, hoste, nesetetthet og rennende øyne er de vanligste symptomene. Barnet kan gå tilbake til barnehagen når allmenntilstanden tilsier det.

**Influensa liknende symptomer;** Influensaliknende symptomer kan være feber med frysninger, tørrhoste, muskelverk og lett snue. Barnet kan gå tilbake til barnehagen når allmenntilstanden tilsier det. Ved influensapandemi kan det være aktuelt å holde barnet hjemme lengre.

**Ørebetennelse;** Ørebetennelse arter seg vanligvis som plutselig øreverk ofte kombinert med feber og forkjølelse. Barnet kan gå tilbake til barnehagen når allmenntilstanden tilsier det.

**Brennkopper;** Barn med brennkopper kan vende tilbake til barnehagen når hudlesjonene er under kontroll. Grunnlaget for skjønnet her må være at det ikke lenger er fare for at smitteførende sårsekret kan påføres andre barnehagebarn direkte eller indirekte gjennom kontaktpunkter. Ved få og små lesjoner vil dette kunne ivaretas gjennom god tildekking.

**Hodelus;** Barnet kan fortsette i barnehagen som normalt etter så raskt som mulig ha begynt på lusekur. Ta en sjekk når «lusetiden» er her, eller dere hører om at det forekommer lus «rundt om». Gi beskjed til oss om dere oppdager lus hos deres barn.

**Vi håper på ett frisk og ellers bra barnehageår!**

Igjen oppfordring til å komme med spørsmål, ideer, oppfordringer, tilbakemeldinger o.l. Kanskje dere «ser» noe ikke vi ser? – man kan bli «litt blind» i den samme hverdagen! Det er slik vi kommer videre og kan utvikle barnehagen. Vi skal sammen gjøre hverdagen hjemme og i barnehagen til den beste barndom for barna!

Hilsen personalet ved

FRYDENSBORG GÅRD BARNEHAGE! 😊😊😊😊😊😊😊😊😊😊

Et bilde som inneholder utendørs, klær, person, gress

Automatisk generert beskrivelse

**ÅRET RUND I BARNEHAGEN – viktige dator å merke seg 24/25**

**Dere vil se at noen arrangementer o.l. er uten dato, det vil komme når det nærmer seg. MERK dere datoer for PLANLEGGINGSDAGER og FRISTER!**

|  |  |  |
| --- | --- | --- |
| Måned | Dager | Hva |
| August | Mandag 14. Tirsdag 15.  Onsdag 16. | Barnehagene stengt på grunn av planleggingsdager  Nytt barnehageår starter og tilvenning for nye barn.  Tilvenning til ny barnehagehverdag i fokus. |
| September | Uke 36 og 37 | Brannvern. Se egen plan. |
| Oktober | Uke 41 | Skolens høstferie. Foreldre gir i god tid beskjed /setter opp evt. fridager i Kidplan for barnehagebarn. |
| November | Dato kommer;  Dato kommer;  Uke 45/46/47 | Foreldremøte i barnehagen.  Su møte.  FORUT aksjonsdag. «Barn hjelper barn» Mer info. kommer |
| Desember | Fredag 6.  Fredag 13.  Torsdag 19. | Frist for innlevering av evt. fri romjulsdager  Lucia feiring - ute fra kl. 08.00-09.00 (Lussekatter mm.)  Grøt-fest for barna. Kanskje kommer nissen?? |
| **Januar –**  **2025** | Torsdag 2. og  Fredag 3. | Barnehagene stengt på grunn av PLANLEGGINGSDAGER. |
| Februar | Torsdag 6.  Torsdag 27.  Uke 8. | Markeringa av samefolkets dag.  KARNEVAL!  Skolens vinterferie. Foreldre gir i god tid beskjed /setter opp evt. fridager i Kidplan for barnehagebarn. |
| Mars | Torsdag 13.  Fredag 28. | Brannøvelse 2  Planleggingsdag – barnehagen stengt. |
| April | Tirsdag 1.  Torsdag 10.  Onsdag 16.  Dato kommer | Frist for levering av evt. fri før selve påskedagene tar til.  Påskelunsj for barna.  Barnehagene stenger kl. 12.00 (færre enn 4 barn påmeldt så hører vi med dere om dere har alternativer disse timene)  Su møte |
| Mai | Dato kommer,  Torsdag 1.  Fredag 9.  Fredag 10.  Torsdag 15. | DUGNAD denne måneden.  Frist for innlevering av oversikt skolestarternes SFO.  Siste frist for innlevering av oversikt over barnas sommerferie.  17. mai fest i barnehagen |
| Juni | Torsdag 5. | Sommerfest - ettermiddag. |

Et bilde som inneholder snø, person, vinter

Automatisk generert beskrivelseEt bilde som inneholder utendørs, tre, plante, konstruksjon

Automatisk generert beskrivelse

Et bilde som inneholder utendørs, sort og hvit, konstruksjon, himmel

Automatisk generert beskrivelseEt bilde som inneholder innendørs, vegg, tekstil, gardin

Automatisk generert beskrivelse

Et bilde som inneholder grønnsak, Vegetarmat, Naturlig mat, mat

Automatisk generert beskrivelse